Манхайм
Манхайм () е град в югозападната част на Германия, във федералната провинция Баден-Вюртемберг. Намира се между градовете Франкфурт и Щутгарт. Разположен е на устието на плавателните реки Рейн и Некар. Непосредствено срещу Манхайм, на другия бряг на р. Рейн, е разположен друг голям немски град – Лудвигсхафен, а на около 20 km и гр. Хайделберг.

География 
Манхайм е вторият по големина град във федералната провинция Баден-Вюртемберг (Щутгарт е на първо място). Разположен е на устието на плавателните реки Рейн и Некар. Непосредствено срещу Манхайм, на другия бряг на р. Рейн, е разположен друг голям немски град – Лудвигсхафен, а на около 20 km и гр. Хайделберг. Градът е център на т. нар. Метрополен регион Рейн-Некар.

Манхайм има площ 144,96 km².

Демография 
Населението на Манхайм е 313 174 жители (31 декември 2010 г.). Гъстотата му е 2160 д/km².

История 
Манхайм получава права на град едва през 1607 г. Градоустройствените му принципи са подчинени на барока – Манхайм е един от малкото германски градове, създадени „на чертожната дъска“ именно през периода и в рамките на т. нар. „северен барок“. Замислен е като „идеален град“, с ясни, геометрични форми, заради които днес често е наричан „град на квадратите“. През XVIII век се развива особено динамично. От 1720 г. до 1778 г. градът е резиденция на курфюрстите на Курпфалц, като по това време съперничи на другите немски политически и културни центрове. През 1778 г. столицата на кралството бива преместена извън региона (в Мюнхен). През XIX век Манхайм се превръща в един от най-важните германски индустриални центрове. През 1896 г. броят на жителите надминава 100 000. През 1848 г. градът е един от центровете на революционните брожения. През Втората световна война е разрушен, заради икономическото си и стратегическо значение, почти до основи при многократни бомбардировки на съюзниците. Част от сградите след войната са отчасти или изцяло възстановени, напр. бившият дворец, днес университет.

Религия 
 На 12 декември 2009 г. в храма на гръцката православна църква „Всемирно въздвижение на Светия и Животворящ Кръст Господен“ (бивш католически храм „Св. Мартин“) е основана първата за региона българска православна църковна община „Св. Петка Търновска“ . Основаването се извърши под напътствието на Тивериополския епископ Тихон.

Образование 
Университетът в Манхайм се смята, по отношение на икономическите специалности, за един от най-добрите в Германия. Основната част от университета се помещава в сградите на бившия дворец.

От няколко години българските студенти са най-многобройната група чуждестранни студенти в университета в Манхайм (през летен семестър 2006 – 260 души, източник).

Сдружението на българските студенти в манхаймския университет е сред най-активните български студентски организации в Германия. Сайт на сдружението:

Спорт 
През месец май от 2004 г. тук ежегодно се провежда състезание по маратон, „MLP Marathon Mannheim Rhein-Neckar“ (наричан така до 2013 г.) В различните дисциплини участват до 10 000 състезатели. През 2007 г. българските маратонци Александър Андонов и Александър Пановски се класираха съответно на второ и трето място.

Култура и забележителности 
 Художествена галерия Манхайм
 Музеите Райс-Енгелхорн
 Национален театър
 Музей на труда и техниката на провинция Баден Вюртемберг
 Манхаймско художествено дружество
 Луизенпарк
 Водната кула

Побратимени градове 
  Бидгошч, Полша
  Суонзи, Уелс
  Тулон, Франция
  Хайфа, Израел

Известни личности 
 Родени в Манхайм:
 Вилхелм Вунт (1832 – 1920), германски психолог
 Карл Теодор (1744 – 1817), курфюрст
 Алберт Шпеер (1905 – 1981), архитект, министър на военната промишленост на Третия райх
 Валтер Щалвиц (р. 1929), художник
 Томас Шааф
 Живели в Манхайм:
 Карл Бенц (1844 – 1929)
 Валтер Щалвиц (р. 1929), художник
 Норберт Нюсле (р. 1932), художник

Изобретения от Манхайм

Източници

Външни препратки 
 официален сайт – на немски
 Bertha Benz Memorial Route (Mannheim-Pforzheim)